કૉસ્મેટિક સજ્ર્યન ડૉ. વિનોદ વિજ પાસે છેલ્લા થોડાક સમયથી ઍબ્સ-સર્જરી માટે યુવાનોનો ધસારો થઈ રહ્યો છે. તેઓ કહે છે, ‘સિક્સ-પૅક ઍબ્સની સર્જરીમાં હાઈ ડેફિનિશન લિપોસક્શન હોય છે. આ સર્જરી માટે આદર્શ વજન હોવું જરૂરી છે. વધારે વજન હોય તો સર્જરી શક્ય નથી. વધારે વજન હોય તો પણ એમાંથી માત્ર ૨-૩ લીટર ફૅટ જ કાઢી શકાય. ૧૦-૧૫ લીટર ફૅટ કાઢવી શક્ય ન બને. હાઇટ પ્રમાણે આદર્શ વજન હોય તો સર્જરી કરી શકાય. સર્જરીમાં ચારેક કલાક લાગે છે અને વ્યક્તિ એ જ દિવસે ડિસ્ચાર્જ થઈ શકે છે. ત્યાર બાદ સિક્સ-પૅક ટકાવી રાખવા જીવનશૈલી પર ખાસ ધ્યાન રાખવું પડે છે.’